
În urma acţiunilor repetate de cenzură a mesajului filmului artistic 21 de 
Rubini, prin anularea proiectiilor în mai multe locaţii publice din tara, 
distribuitorul si producătorii filmului aduc la cunoştinţa presei şi a opiniei 
publice că acţiunile întreprinse în acest sens de primari, directori de case 
de cultură sau de cinematografe, administrate de consiliile locale sau de 
primării, nu sunt doar o ofensă la adresa culturii şi a artiştilor, ci suprimă 
libertăţi garantate de Constituţia României, care prevede că “libertatea de 
exprimare a gândurilor, a opiniilor sau a credințelor şi libertatea creaţiilor 
de orice fel, prin viu grai, prin scris, prin imagini, prin sunete sau prin alte 
mijloace de comunicare în public, sunt inviolabile” (art. 30 alin. 1) şi că 


“cenzura de orice fel este interzisă” (art. 30 alin. 2). 


În foarte multe localităţi din ţară, administratorii spaţiilor publice în care, 
în mod curent, se desfăşoară proiecţii cinematografice, au refuzat 
difuzarea filmului românesc 21 de Rubini, cu toate că pelicula nu 


conţine instigări la violenţă, nici pornografie, nici alte elemente 


neadecvate unei proiecţii publice, ci este destinată publicului larg, fiind 


clasificată de Centrul National al Cinematografiei cu ratingul A.P.12. 


Au existat localităţi unde, la presiunile autorităţilor locale sau ecleziastice, 


proiecţiile au fost anulate de funcţionarii publici cu putere decizională: 


e Marghita, Casa de cultură eveniment anunţat pentru 5 noiembrie 
2023. 


La ordinal primarului, a fost anulata proiectia, care urma sa aiba loc in 


prezenta regizorului Ciprian Mega si a maestrului Dorel Visan. 


e Cluj, Cinema Victoria, 10 noiembrie 2023. 


Fără explicaţii, uşile cinematografului au rămas închise, la ora 15.00, cand 
spectatorii aşteptau să intre pentru a viziona filmul. Ulterior, 
administratorul cinematografului a invocat probleme tehnice, deşi, în 
aceeaşi zi, au fost difuzate alte filme, în aceeaşi sală, atât înainte, cât şi 


după intervalul orar alocat filmului nostru. 


e Focşani, Colegiul National Unirea, proiecţie anunţată pentru 25 


noiembrie. 


Directorul instituţiei de învățământ a anulat vizionarea cu public, care 
urma să aibă loc în sala de festivități a Colegiului, unde, în mod curent, se 
organizează astfel de evenimente. Directorul a catalogat filmul ca fiind 
”controversat”, deşi nu l-a vizionat, insistând că, dacă nu ar fi anulat 
proiecția, ar fi avut "mari probleme”. "Nu este prima instituţie publică în 
care vă este anulat evenimentul. La noi, nu are ce căuta acest film. 
Motivele vá sunt cunoscute, ştiţi mai bine decât mine pe cine supără acest 
film. Eu nu vreau probleme!”, a încheiat directorul Colegiului Naţional 
Unirea, care nu s-a lăsat înduplecat nici de faptul că oraşul a fost împânzit 


cu afişe care anunțau proiecția 21 de Rubini la Focşani. 


e Odobeşti, Casa de cultură, proiecţii anunţate pentru 25 şi 26 
noiembrie. Directorul Casei de cultură a anulat vizionările publice ale 
filmului nostru, deşi el fusese difuzat, anterior, în Odobeşti, iar publicul 


prezent a fost încântat. Funcţionarul decident ne-a mărturisit că el nu a 


văzut filmul, dar ”acel film nu va fi difuzat în Odobeşti si vă sfătuiesc să nu 


mai încercaţi nicăieri în Vrancea, pentru că nu veţi putea! 


21 de Rubini este un film de autor, iar regizorul, Ciprian Mega, este 


preot ortodox. 


21 de Rubini este o radiografie a României, după 34 de ani de la 
Revoluţie, o poveste cu politicieni şi ierarhi corupți, cu securiști 
atotputernici, cu procurori implicaţi în malaxorul constiintelor, dar, mai 
ales, este un film despre oameni, despre sufletele lor, despre pocăință si 


despre iertarea colectivă. 


21 de Rubini este un film în care, pe lângă starurile internaţionale 
Mickey Rourke, Anthony Delon, Elisabetta Pellini, şi-au adus aportul 
actori români foarte apreciaţi, precum Corina Moise, Dorel Vişan, Magda 


Catone, Dana Rogoz, Răzvan Vasilescu etc. 


Sistemul vrea să ne reducă la tăcere! Sprijiniti 
OrtodoxINFO! 


Ne sträduim să menţinem viu acest site si să vă punem 
la dispoziție informaţii care să facă lumină în provocările 
pe care le trăim. Activitatea independentă a 
OrtodoxINFO funcționează strict cu ajutorul cititorilor, 
din acest motiv vă cerem acum ajutorul. Ne puteți 
sprijini printr-o donaţie bancară sau prin PayPal, 
completând formularul de mai jos. 


DONAȚIE LUNARĂ DOAR ACUM 


€5 €10 €20 Altä sumä 


[Donati ] 


Multumim celor care ne-au ajutat pana acum! 


